

**MEĐUNARODNI DJEČJI FESTIVAL**

**ŠIBENIK – HRVATSKA**



***PROPOZICIJE 65. MEĐUNARODNOG DJEČJEG FESTIVALA ŠIBENIK - HRVATSKA***

1. Ovim Propozicijama utvrđuju se uvjeti pod kojima se mogu prijaviti predstave za 65. MDF Šibenik – Hrvatska i uvjeti pod kojima će predstave biti izabrane u program Festivala, te druga pitanja od važnosti za Festival.

2. *64. MDF Šibenik – Hrvatska* bit će održan od 14. do 28. lipnja 2025. godine.

3. Okvirni program *65. MDF Šibenik – Hrvatska* sadržava*:*

- programe dramske, lutkarske, plesne i glazbene umjetnosti iz Hrvatske i svijeta

- program tradicijske kulture

- program na trgovima i ulicama

- 3 izložbe iz Hrvatske i inozemstva u Likovnom programu

- 14 naslova u Filmskom programu i filmske radionice

- Literarni program

- Radionički program

- Ekološki program

4. Zainteresirani sudionici mogu dostaviti prijave programa najkasnije do 27. prosinca 2024. godine. Prijavnicu možete pronaći na službenoj stranici *MDF Šibenik – Hrvatska*

[www.mdf-sibenik.com](http://www.mdf-sibenik.com)

Prijave dostavite putem e-maila na:

tajnistvo@hnksi.hr

mdf@mdf-sibenik.com

ili na adresu:

Hrvatsko narodno kazalište u Šibeniku

za 65. *Međunarodni dječji festival Šibenik - Hrvatska*

Kralja Zvonimira 1

22 000 Šibenik

5. Prijava treba sadržavati:

1. ispunjeni obrazac sa svim traženim podacima koji se nalazi na službenoj stranici MDF-a Šibenik <http://mdf-sibenik.com/>
2. naslov prijavljenog programa i kategoriju za koju se prijavljuje (dramski, lutkarski, glazbeni program i sl.)
3. video zapis predstave (u punom trajanju i najavu)
4. tehničku listu predstave
5. troškovnik potreban za sufinanciranje od strane organizatora

6. Članovi Umjetničkog savjeta su obvezni pogledati prijavljene programe, odnosno izvršiti odabir do 31. siječnja 2025. godine. Isti mogu (dužni su predložiti 5 programa u svojoj domeni, na temelju vlastitih saznanja programe koji nisu službeno prijavljeni direkciji Festivala.) predložiti na temelju vlastitih saznanja programe koji nisu službeno prijavljeni direkciji Festivala.

7. Svi podnositelji prijava biti će obaviješteni o selektiranom festivalskom programu do 14. veljače 2025.

8. Članovi Umjetničkog savjeta su obvezni kod predlaganja programa voditi računa o kvaliteti predloženog programa, imajući pri tome u vidu ciljeve i koncepciju Festivala, kao i tehničke i prostorne mogućnosti i uvjete Festivala i grada domaćina.

Članovi Umjetničkog savjeta su obvezni u pisanom obliku podnijeti izvješće o predloženom programu koji obvezno sadrži ocjenu odabranog i razlog odabira istih.

9. Inozemne programe članovi Umjetničkog savjeta selektiraju i na temelju međunarodnih ugovora o kulturnoj suradnji Republike Hrvatske, odnosno prema prijedlozima naših diplomatskih predstavnika, međunarodnih i domaćih umjetničkih organizacija i udruga.

10. Član Umjetničkog savjeta ne može predložiti za službeni program predstavu ili djelo u kojem na bilo koji način sudjeluje, posebice kao autor ili autorski suradnik, odnosno izvođač.

11. Festivalsko vijeće MDF-a Šibenik – Hrvatska razmatra prijedlog programa i usvaja konačni program 65. MDF-a Šibenik – Hrvatska najkasnije do 7. ožujka 2025. godine.

12. Svečano otvorenje 65. MDF-a Šibenik – Hrvatska bit će održano 14. lipnja 2025. godine na Trgu Republike Hrvatske s početkom u 21 sat.

Svečano otvorenje bit će sastavljeno od uvodnog ceremonijalnog dijela i izvedbe predstave koju će preporučiti ravnateljstvo Festivala i moderator svečanog otvorenja, najkasnije do 1. travnja 2025. godine.

Sve dogovore oko televizijskog prijenosa MDF-a obavljaju ravnatelj Hrvatskog narodnog kazališta u Šibeniku, voditelj MDF-a Šibenik – Hrvatska i autorski tim predstave, direktno s urednicima i ravnateljem HRT-a ili osobama koje su s njihove strane ovlaštene za pregovore.

13. Festival snosi troškove prijevoza i boravka **na bazi dva obroka** za domaća kazališta, orkestre, zborove i ansamble 65. MDF Šibenik – Hrvatska u trajanju do 3 dana.

Festival snosi trošak honorara i boravka na bazi dva obroka inozemnih sudionika 65. MDF-a Šibenik - Hrvatska u načelu u trajanju do 4 dana za sve inozemne sudionike.

U Šibeniku, 8. listopada 2024. godine

Predsjednica Festivalskog vijeća

Ministrica kulture i medija RH

 dr.sc. Nina Obuljen Koržinek